eBook Leonid Dimov. Un oniric in Turnul Babel - Luminita Corneanu
\nPutin cunoscut marelui public, desi poeti celebri ca Mircea Cartarescu si Emil Brumaru il recunosc drept maestru, Leonid Dimov (1926-1987) este pentru prima data, acum, studiat sistematic, intr-o cercetare monografica. Cu documentele din Arhiva CNSAS pe masa, Luminita Corneanu reconstituie un destin uman si literar dramatic, marcat de tragediile colective ale Romaniei secolului XX, de la prigoana impotriva evreilor din anii '40 la supravegherea Securitatii in timpul comunismului. Celebru pentru spiritul lui de fronda, Leonid Dimov, scriitorul care a urinat in 1957 pe statuia lui Stalin, nu avea cum sa scrie altceva decat o poezie iesita din tipare. Analizand resorturile intime ale poeziei dimoviene, cartea de fata arata cum s-a produs aceasta schimbare si in ce fel a influentat Leonid Dimov generatiile poetice de dupa el.\n